**IZBIRNI PREDMETI ZA ŠOLSKO LETO 2016/17**

Spoštovani učenci in starši,

poleg obveznih predmetov osnovna šola izvaja pouk **obveznih** **izbirnih** predmetov za učence **7., 8. in 9. razreda** in pouk **neobveznih** **izbirnih** predmetov za učence **1. in** za učence **od 4. do 9. razreda** v šolskem letu 2016/2017.

Izbirni predmeti se ocenjujejo. Učenec lahko napreduje le, če ima pozitivne zaključne ocene pri vseh predmetih, tudi pri izbirnih.

Podrobnejši učni načrti predmetov so objavljeni na spletnih straneh Ministrstva za izobraževanje, znanost in šport RS: [**obvezni izbirni**](http://www.mizs.gov.si/si/delovna_podrocja/direktorat_za_predsolsko_vzgojo_in_osnovno_solstvo/osnovno_solstvo/program/abecedni_seznam_izbirnih_predmetov_v_osnovni_soli/#c17860) **in** [**neobvezni izbirni**](http://www.mizs.gov.si/si/delovna_podrocja/direktorat_za_predsolsko_vzgojo_in_osnovno_solstvo/osnovno_solstvo/program/).

Zakon o osnovni šoli določa, da učenec:

* 7., 8. in 9. razreda izbere **dve uri** pouka **obveznih** izbirnih predmetov, lahko pa tudi 3, če s tem soglašajo njegovi starši;
* 1. razreda in učenec od 4. do 9. razreda lahko izbere največ **dve uri** pouka **neobveznih** izbirnih predmetov. Učenec lahko neobveznega predmeta sploh ne izbere. *Za učence, ki se bodo odločili, da bodo obiskovali neobvezni izbirni predmet,* ***bo obiskovanje pouka obvezno*** *(odsotnost bo potrebno opravičiti), prav tako bo ocena neobveznega izbirnega predmeta enakovredna ostalim.*

Učenec, ki obiskuje ***glasbeno šolo*** z javno veljavnim programom, je lahko oproščen obiskovanja **obveznih** izbirnih predmetov v celoti ali eno uro tedensko. V primeru uveljavljanja obiskovanja glasbene šole namesto obiskovanja izbirnih predmetov starši podpišejo izjavo na prijavnici.

Prijavnice so učenci prejeli v maju 2016.

Na osnovi prijav smo oblikovali skupine izbirnih predmetov za naslednje šolsko leto, vendar bomo izvajali le tiste izbirne predmete, za katere je bilo prijavljeno zadostno število učencev v skladu z veljavno zakonodajo. Ker so neobvezni izbirni predmeti del razširjenega programa šole, se lahko izvajajo izven rednega pouka. Izbirni predmeti se izvajajo 1 uro tedensko (lahko strnjeno v enem obdobju), le tuji jeziki dve uri tedensko.

Marjana Šoš, ravnateljica

V šolskem letu 2016/2017 bomo predvidoma izvajali naslednje **obvezne** izbirne predmete:

|  |  |  |  |
| --- | --- | --- | --- |
|  | 7. RAZRED | 8. RAZRED | 9. RAZRED |
| ŠPORT ZA ZDRAVJE | X | X | X |
| TURISTIČNA VZGOJA | X | X | X |
| LIKOVNO SNOVANJE |  | X | X |
| OBDELAVA GRADIV –  UMETNE SNOVI | X |  |  |
| SODOBNA PRIPRAVA HRANE | X | X | X |
| VZGOJA ZA MEDIJE: tisk | X |  | X |
| RAZISKOVANJE ORGANIZMOV  V DOMAČI OKOLICI |  | X |  |
| NEMŠČINA |  |  | X |
| ŠAH – ŠAHOVSKE OSNOVE | X | X |  |

V šolskem letu 2016/2017 bomo predvidoma izvajali naslednje **neobvezne** izbirne predmete

|  |  |  |  |  |  |  |  |
| --- | --- | --- | --- | --- | --- | --- | --- |
|  | 1. RAZ. | 4. RAZ. | 5. RAZ. | 6. RAZ. | 7. RAZ. | 8. RAZ. | 9. RAZ. |
| ANGLEŠČINA | X |  |  |  |  |  |  |
| NEMŠČINA |  |  | X | X | X | X |  |
| TEHNIKA |  | X |  | X |  |  |  |
| RAČUNALNIŠTVO |  | X | X |  |  |  |  |